Jane Seymour (herečka)

Jane Seymour (rodným menom Joyce Penelope Wilhelmina Frankenbergová; * 15. február 1951, Londýn, Spojené kráľovstvo) je anglická herečka, ktorá sa preslávila najmä ako Bondovo dievča v roku 1973 vo filme Žiť a nechať zomrieť (Live and Let Die) a ako hlavná predstaviteľka amerického televízneho seriálu Doktorka Quinnová, vysielaného od roku 1993.

 Životopis 
Narodila sa v Hayese v Londýne. Jej otec John Frankenberg († 1990) bol pôrodník židovského pôvodu (s koreňmi v Poľsku), matka Mieke van Trigtová († 2007) bola Holanďanka, ich manželstvo trvalo 40 rokov až do otcovej smrti.

Ako umelecké meno si vybrala meno tretej manželky Henricha VIII., keď mala 17 rokov. Vyštudovala nezávislú školu The Arts Educational School v Tringu v Hertfordshire v Anglicku.

Trpí tzv. heterochrómiou, čo znamená, že pravé oko má hnedej a ľavé zelenej farby. V roku 2007 verejne priznala, že podstúpila plastickú operáciu pŕs a úpravu očných viečok.

V roku 1984 si kúpila s vtedajším manželom, Davidom Flynnom, kaštieľ sv. Kataríny v dedinke sv. Kataríny, neďaleko Bathu v Somersete. Trávila v ňom leto a počas zimných období bývala v Malibu. Po rozvode s Flynnom a po svadbe so súčasným manželom Keachom, trávila viac času v Amerike, a preto dom, ktorý využívala menej, prenajímala (medzi jej nájomcov patrili napríklad anglická rocková skupina Radiohead alebo skupina The Cure). Dom predala v novembri 2007, po tom, ako vyhrala súdny spor so susedmi, ktorý ju žalovali za nadmerný hluk, ktorý spôsobovali nájomníci.

Herečku veľmi poznačila alergická reakcia na antibiotikum, ktorú dostala počas nakrúcania filmu v Španielsku, kedy skoro zomrela.

 Rodina 
Herečka bola vydatá štyrikrát a má štyri deti:
 V rokoch 1971 - 1973 bola vydatá za anglického divadelného režiséra, Michaela Attenborougha
 Geoffrey Planer bol jej manželom v rokoch 1977 - 1978
 Počas rokov 1981 - 1992 bola vydatá za Davida Flynna, s ktorým má dve deti:
 Katarína (známu ako Katie Flynnovú), ktorá sa narodila 7. januára 1982. Katarína a Janina nevlastná dcéra, Jenni Flynnová, sa objavili v informačnej kampani kozmetiky Natural Advantage, ktorú vytvorila Jana Seymourová.
 Sean, narodený v roku 1986
 Od roku 1993 až do súčasnosti je vydaná za Jamesa Keacha, amerického herca, producenta a režiséra, s ktorým má dve deti:
 Dvojčatá Johnny a Kris (* 30. november 1995). Mená dostali po rodinných priateľoch - spevákovi Johnny Cashovi a hercovi Christopherovi Reeveovi.

V súčasnosti býva v Malibu v Kalifornii s manželom a dvojičkami.

 Vyznamenanie, občianstvo a charita 
Na silvestra v roku 1999 jej britská kráľovná Alžbeta II. oficiálne udelila titul Rad britského impéria OBE. 11. februára 2005 jej bolo na slávnosti v Los Angeles, v Kalifornii, udelené občianstvo Spojených štátov. Jana Seymourová je veľvyslankyňou neziskovej organizácie Childhelp. Pravidelne sa objavuje na benefičných a iných akciách zameraných na prevenciu, pomoc a liečbu zneužívaných detí a patrí medzi najaktívnejších členov a prispievateľov. V roku 2007 sponzorovala detskú súťaž Art Pillow. Celý finančný výťažok išiel na podporu organizácie Childhelp. 2. decembra 2008 jej Nadácia Christophera and Dana Reevea na slávnosti v Los Angeles udelila vyznamenanie za jej prácu s hendikepovanými ľuďmi.

 Ceny 
 V roku 1988 získala cenu Emmy za film Onassis: Najbohatší muž sveta (Onassis:The Richest Man in the World)
 Zlatý glóbus získala v roku 1996 za účinkovanie v seriáli Doktorka Quinnová (Dr. Quinn Medicine Woman)
 V roku 1996 získala ocenenie Family Film Award za účinkovanie v seriáli Doktorka Quinnová

 Knihy 
Rok vydaniaNázov knihy 1986 Sprievodca Jany Seymourovej romantickým životom 1998 This One 'N That One: Yum! The Tale of Two Cookies od Jany Seymourovej a Jamesa Keacha 1998 This One 'N That One: Splat! The Tale of the Colorful Cat od Jany Seymourovej a Jamesa Keacha 1999 This One 'N That One: Boing! No Bouncing on the Bed 2001 Two At A Time: Having Twins - The Journey Through Pregnancy and Birth 2003 Remarkable Changes: Turning Life's Challenges Into Opportunities 2007 Making Yourself At Home: Finding Your Style and Puttin it All Together 2008 Open Hearts: If Your Heart is Open it Can Never Stay Broken

 Filmografia 
 Filmy 
RokNázov filmuPoznámky 1969 Aká rozkošná vojna! (Oh! What a Lovely War) 1970 Jediná cesta (The Only Way) 1972 Najlepší pár v podnikaní (The Best Pair of Legs in the Business) 1972 Mladý Winston (Young Winston) 1972 Stopár (The Pathfinders) 1973 James Bond: Žiť a nechať zomrieť (Live and Let Die) 1977 Sindibád a Tigrie oko (Sinbad and the Eye of the Tiger) 1980 Niekde v čase (Somewhere in Time) 1980 Život je pes (Oh Heavenly Dog) 1982 Znamenie kvetu (The Scarlet Pimpernel) 1984 Lassiter 1985 Centrála (Head Office) 1986 Križovatky (Crossings) 1987 Tunel (The Tunnel) 1989 Francúzska revolúcia (The French Revolution) 1998 Novodobí Robinsoni (The New Swiss Family Robinson) 1998 Čarovný meč (Quest for Camelot) Dabovala kreslenú postavu 2002 Dotyk divokých koní (Touching Wild Horses)2005Ako uloviť družičku (Wedding Crashers)2006Rande naslepo (Blind Dating)2007 (After Sex)2008 (Wake)2008Asistenti (The Assistants)

 Televízne snímky 
RokNázov seriáluMeno postavyPoznámky 1972  Rodina Straussovcov (The Strauss Family)
|Karolin
| TV mini-séria
|-
|1972 – 1973
| (The Onedin Line)
| Emma Callonová
| TV mini-séria
|-
|1973
| Frankenstein: Pravdivý príbeh (Frankenstein: The True Story) 
| Agatha / Prima 
|-
|1974
| Obesený muž (TheHanged Man)
|
|
|-
|1976
|Náš spoločný priateľ (Our Mutual Friend)Bella Wilferová TV mini-séria|-
|1976
| Kapitáni a Králi (Captains and Kings)Marjorie Chisholm ArmaghováTV mini-séria|-
|1976
| Davidov príbeh (The Story of David)
|
|
|-
|1976
|Benny a Barney: Tajná akcia v Las Vegas (Benny& Barney: Las Vegas Undercover)
|
|
|-
|1977
| Štyri pierka (The Four Feathers)
|Ethne Eustaceová
|
|-
|1977
|Vrah na palube (Killer on Board)
|
|
|-
|1977
| Siedma avenue (Seventh Avenue)
|
|
|-
|1978
|Battlestar Galactica 
|Serina
| Hrala v prvých piatich epizódach
|-
|1978
|Zobúdzajúca sa zem (Awakening Land)
|
|
|-
|1978
|Temná strana lásky (Love'sDark Side)
|
|
|-
|1979
|Fanúšičky dallaských kovbojov (Dallas Cowboy Cheerleaders)
|Laura Coleová
|
|-
|1981
|Na východ od raja (East of Eden) 
| Cathy Amesová
|
|-
|1982
|Znamenie kvetiny (The Scarlet Pimpernel)
| Marguerite St. Justová
|
|-
|1983
|Fantóm opery (The Phantom of the Opera)
| Maria Gianelliová / Elena Korvinová
|
|-
|1983
|Hostinec Jamaica (Jamaica Inn)
| Mary Yellanová
|
|-
| 1983 
|Vášsň k prízraku (The Haunting Passion)
| Julia Evansová
|
|-
| 1984
|Aj slnko vychádza (The Sun Also Rises)
| Brett Ashleyová
|
|-
| 1984 
|Temné zrkadlo (Dark Mirror)
| Leigh Cullenová / Tracy Cullenová
|
|-
| 1985
|Obsessed with a Married Woman| Diane Putnamová
|
|-
| 1988
|Žena, ktorú miloval (The Woman He Loved)
| Wallis Simpsonová
|
|-
| 1988
|Onassis: Najbohatší muž planéty (Onassis: The Richest Man in the World)
| Maria Callasová
|
|-
| 1988
|Jack Rozparovač (Jack the Ripper)
| Emma Prentissová
|
|-
| 1988 – 1989
|Vojna a pamäť (War and Remembrance)
| Natalie Henryová
|
|-
| 1992 
|Úpal (Sunstroke)
| Teresa Wintersová
| co-executive producer
|-
|1993
|(Heidi) Heidi| Miss Rottenmeierová
|
|-
| 1993
|Kúzlo svadobnej noci (Praying Mantis)
| Linda Crandellová
| executive producer
|-
| 1993 - 1998
|Doktorka Quinnová (Dr. Quinn, Medicine Woman)
| Dr. Michaela Quinnová
|
|-
| 1994 
|Vášeň pre zákon: Príbeh Hazel Brannon Smithovej (A Passion for Justice: The Hazel Brannon Smith Story)
| Hazel Brannon Smithová
| executive producer
|-
| 1997
|Absolútna pravda (The Absolute Truth)
| Alison Reidová
|
|-
| 1998
|Dharma and Greg (Dharma and Greg)
| Hrala samú seba 
| epizóda 1, diel 19
|-
|1998
|Manželstvo z rozumu (A Marriage of Convenience)
| Chris Winslow Whitneyová
|
|-
| 1999
|Doktorka Quinnová: Revolúcia (Dr. Quinn, Medicine Woman: Revolutions)
| Dr. Michaela Quinnová
|
|-
| 2000
|Otroctvo: Pravdivý príbeh Fanny Kembleovej (Enslavement: The True Story of Fanny Kemble)
| Fanny Kemble 
| executive producer
|-
| 2000
|Včerajšie deti (Yesterday's Children)
| Jenny Coleová / Mary Suttonová
|
|-
| 2000
|Vražda v zrkadle (Murder in the Mirror)
| Dr. Mary Kost Richlandová
| executive producer
|-
| 2001
|Doktorka Quinnová: Bez srdca (Dr. Quinn, Medicine Woman: The Heart Within)
| Dr. Michaela Quinnová
|
|-
| 2002
|Cudzie srdce (Heart of a Stranger)
| Jill Maddoxová
|
|-
| 2004
|Zákon a poriadok: Špeciálna jednotka (Law & Order: Special Victims Unit)
| Debra Connorová
| epizóda 1
|-
| 2004 – 2005
|Smallville (Smallville)
| Genevieve Teagueová
| opakujúca sa postava
|-
| 2006
| (How I Met Your Mother)
| Professor Lewisová
|
|- 
| 2006
|Právo (Justice)
| Karen Pattersonová
| v epizóde: Filicide|-
| 2006
|Moderný muž (Modern Men)
| Dr. Victoria Stangelová
|
|-
| 2007 
|V prípade núdze (In Case of Emergency)
| Donna 
|
|-
| 2006
| (Marple: Ordeal by Innocence)
| Rachel Argyleová
|
|-
| 2008
|Drahá Prudence (Dear Prudence)
| Prudence McCoyová
| Kanál Hallmark
|-
| 2008
|Moje meno je Earl (My Name is Earl'') Hrala samú seba 

 Iné projekty 

 Externé odkazy 
 Oficiálna stránka Jany Seymourovej 
 Jana Seymourová v internetovej filmovej databáze (Internet Movie Database)

 Zdroj 

Kategória:Anglické filmové herečky
Kategória:Anglické televízne herečky
Kategória:Filmové herečky židovského pôvodu
Kategória:Televízne herečky židovského pôvodu
Kategória:Držiteľky ceny Zlatý glóbus za najlepší ženský herecký výkon v miniseriáli alebo televíznom filme
Kategória:Držitelia ceny Emmy
Kategória:Držitelia Radu britského impéria
Kategória:Anglické osobnosti holandského pôvodu
Kategória:Anglické osobnosti židovského pôvodu
Kategória:Naturalizované osobnosti USA
Kategória:Osobnosti z Londýna
Kategória:Herečky, ktoré hrali Bond girls